DELOVNO GRADIVO, 26. 10 2026
Na podlagi četrtega odstavka 122. člena in za izvrševanje drugega odstavka 139. člena Zakona o državnem tožilstvu (Uradni list RS, št. 58/11, 21/12 – ZDU-1F, 47/12, 15/13 – ZODPol, 47/13 – ZDU-1G, 48/13 – ZSKZDČEU-1, 19/15, 23/17 – ZSSve, 36/19, 139/20, 54/21, 105/22 – ZZNŠPP, 57/25 – ZF, 100/25 in 1568/26 – ZSOKOK) minister za pravosodje izdaja 


P R A V I L N I K
o strokovnem usposabljanju za vodstveno funkcijo na državnem tožilstvu

1. člen
(vsebina)

Ta pravilnik določa vsebino programa strokovnega usposabljanja za vodstveno funkcijo na državnem tožilstvu (v nadaljnjem besedilu: program strokovnega usposabljanja) in trajanje strokovnega usposabljanja vodij okrožnih državnih tožilstev, namestnikov vodij okrožnih državnih tožilstev, direktorjev okrožnih državnih tožilstev in generalnega direktorja (v nadaljnjem besedilu: udeleženci).

2. člen
(program strokovnega usposabljanja)

(1) Program strokovnega usposabljanja je razdeljen na vsebinske sklope, ki obsegajo zlasti naslednja funkcionalna znanja:
1. vodenje in upravljanje državnega tožilstva;
2. kadrovanje in upravljanje s človeškimi viri;
3. finančno poslovanje in načrtovanje;
4. integriteta in varnostna vprašanja in
5. digitalizacija in podpora procesom dela.

(2) Program strokovnega usposabljanja se izvaja za vse udeležence skupaj. Ne glede na prejšnji stavek se posamezni vsebinski sklopi programa izvajajo ločeno glede na vrsto vodstvene funkcije na državnem tožilstvu, če se njihova vsebina nanaša na pristojnosti posamezne vrste vodstvene funkcije. Udeležencu, ki je bil zaporedno imenovan na isto ali primerljivo vodstveno funkcijo na državnem tožilstvu, se na njegov predlog omogoči udeležba le pri tistih vsebinskih sklopih programa, ki obravnavajo novosti in spremembe na področju delovanja državnih tožilstev ter vodenja na državnem tožilstvu. 

3. člen
(organizacija in trajanje strokovnega usposabljanja)

(1) Center za izobraževanje v pravosodju organizira strokovno usposabljanje najmanj enkrat letno.

(2) Strokovno usposabljanje traja najmanj 20 učnih enot. Učna enota traja 45 minut.

4. člen
(potrdilo)

Po zaključenem usposabljanju udeleženec prejme potrdilo o opravljenem usposabljanju.


5. člen
(financiranje usposabljanja)

Stroški izvedbe usposabljanja se krijejo iz sredstev državnega proračuna.
PREHODNA IN KONČNA DOLOČBA
6. člen
(prenehanje veljavnosti)

Z dnem uveljavitve tega pravilnika preneha veljati Pravilnik o vsebini in trajanju programa za vodstveno funkcijo (Uradni list RS, št. 88/11 in 26/12).


7. člen
(začetek veljavnosti)

Ta pravilnik začne veljati 1. januarja 2027.




Št. 
Ljubljana, dne 

